wickkiey/tamil-wikipedia-markdown huggingface dataset:
# ந. இராமசாமி



**நடேசகணபதிகள் இராமசாமி அய்யர்** *(Natesaganabadigal Ramaswami Ayyar)* இந்தியாவின் தமிழ்நாடு மாநிலத்தில் உள்ள திருச்சிராப்பள்ளியைச் சேர்ந்த ஒரு கல்வியாளர், சமூக சீர்திருத்தவாதி மற்றும் வழக்கறிஞர் ஆவார். 1896 முதல்1976 வரையிலான காலத்தில் இவர் வாழ்ந்தார். கட்டுப்பாடான ஓர் இந்துக் குடும்பத்தில் 1896 ஆம் ஆண்டு பிறந்த இவர், ஒரு குற்றவியல் வழக்கறிஞராகத் தனது வாழ்க்கையைத் தொடங்கினார், ஆனால் 1930 களில் தன்னுடைய வழக்கறிஞர் தொழிலை நிறுத்திவிட்டு சாவித்ரி வித்தியாலயம் என்ற பெண்கள் பள்ளியை 1938 ஆம் ஆண்டு திருச்சிராப்பள்ளியில் தொடங்கினார். அக்காலத்தில் சமூகத்தில் பெண்கள் கல்வி மிகவும் பின்தங்கிய நிலையில் இருந்தது. படிப்படியாக வளர்ந்த இப்பள்ளி பின்னாளில் ஒரு கல்விக் குழுமமாக விரிவடைந்தது. சாவித்திரி வித்யாலயா இந்து பெண்கள் மேல்நிலைப்பள்ளி, சீத்தாலட்சுமி ராமசாமி கல்லூரி, காமகோடி வித்யாலயா மற்றும் பெண்களுக்கான பத்மபூசன் ந.ராமசாமி அய்யர் நினைவு பல்தொழில்நுட்பப் பயிலகம் உட்பட 10000 மாணவர்களைக் கொண்ட கல்விக்குழுமமாக இப்பள்ளி வளர்ச்சியடைந்துள்ளது. இவ்வனைத்து கல்வி நிறுவனங்களும் ந.ராமசாமி அய்யர் கல்வி வளாகம் என்ற 30 ஏக்கர் பரப்பளவிலுள்ள தொகுப்புக் கட்டிடத்திற்குள் இடம்பெற்றுள்ளன . தொடக்கக் கல்வி முதல் முதுகலை பாடப்பிரிவுகள் மற்றும் தொழில்சார் பாடங்கள் வரையிலும் இங்கு கல்வி கற்பிக்கப்படுகிறது. கல்விக்கு இவர் ஆற்றியுள்ள அரும் பணியைப் பாராட்டி, இந்திய அரசாங்கம் 1971 ஆம் ஆண்டு நாட்டின் மூன்றாவது மிக உயரிய விருதான பத்ம பூசண் விருதை இவருக்கு வழங்கி சிறப்பித்தது. 1976 ஆம் ஆண்டு 80 ஆவது வயதில் இவர் காலமானார். ராமசாமி அய்யரின் இளைய புதல்வர் பஞ்சாபகேசன் தன்னுடைய தந்தையின் முயற்சிகளை தனதாக்கிக் கொண்டு தற்பொழுது இக்கல்விக் குழுமத்தின் தலைவராக செயல்பட்டு வருகிறார்.
# ஹோலி (பஞ்சாப்)



பஞ்சாப் பகுதியின் ஹோலி, முல்தான் நகரிலுள்ள பிரகலாதபுரி கோவிலில் துவங்கிய பண்டிகையாகும். மூலப் பிரகலாதபுரி கோவில், முல்தான் நகரின் (கஷ்ய-பாப்புரா) அரசனான இரணியகசிபுவின் மகன் பிரகலாதனால் கட்டப்பட்டது. இக்கோவில் பிரகலாதன் தன்னைக் காப்பாற்றத் தூணைப் பிளந்து வெளிப்பட்ட நரசிம்மருக்காகக் கட்டிய கோயில். வசந்தத்தின் துவக்கத்தின் அடையாளமாகவும் ஹோலி அமைகிறது.  

ஹோலி இருநாட்களாகக் கொண்டாடப்படுகிறது. முதல் நாளான முழுநிலவன்று ஹோலிகா தகனம் கொண்டாடப்படுகிறது. அடுத்த நாளான பஞ்சாபி நாட்காட்டியின் சேட் மாதத்தின் முதல் நாளில் ஹோலி கொண்டாடப்படுகிறது.  

## சொற்பிறப்பியல்
ஹோலி என்பது ஹோலா என்ற சொல்லிருந்து தோன்றியதாகும். ஹோலா என்பதன் பொருள் ”நல்ல அறுவடைக்காகக் கடவுளுக்கு நன்றி தெரிவிக்கும் வகையில் வழிபடுதல்” ஆகும். அரைவேக்காட்டுச் சோளம் என்ற பொருள்கொண்ட ”ஹோலிகா” என்ற சொல்லோடு தொடர்புடையதாகவும் ’ஹோலி’ நம்பப்படுகிறது. பாதி வறுபட்ட பயிறு மற்றும் கரகரப்பான கோதுமை ஹோலி அன்று உண்ணப்படுகிறது. பஞ்சாப் பகுதியில் ஹோலிக்கு இரண்டு மாதங்கள் கழித்துவரும் வைசாக் மாதத்தில்தான் கோதுமை அறுவடை செய்யப்படுகிறது. அதனால் இங்கு ஹோலியானது, வருகின்ற அறுவடைக்கு நன்றிநவிலும் பண்டிகையாகும்.  

## பிரகலாதபுரி கோவிலும் ஹோலிகா தகனமும்
வதக்கப்படுதல்]]  
இரணியகசிபுவை நரசிம்மர் கொல்லும் காட்சி]]  
மரபுவழிக் கதை:  

பிரகலாதன் இறைவன் திருமாலின் பக்தன். திருமாலின் மீது அவன் கொண்ட அளவற்ற ஈடுபாட்டால் திருமால் அவனுக்குச் சிறப்பு சக்திகளை வழங்கினார். முல்தானின் அரசனும் பிரகலாதனின் தந்தையுமான இரணியகசிபு அனைவரும் தன்னையே இறைவனாக வணங்க வேண்டுமென்று ஆணையிட்டிருந்ததால் அவனுக்குத் தனது மகன் திருமாலை வணங்குவது பிடிக்கவில்லை.  

ஆத்திரமடைந்த இரணியகசிபு விஷமருந்தச் செய்தும், யானைகளின் காலால் இடறச் செய்தும், பாம்புகளுக்கிடையே அடைத்து வைத்தும் பிரகலாதனைக் கொல்ல முயற்சித்தான். அத்தனை முயற்சிகளும் தோற்றுப் போயின; பிரகலாதன் திருமாலின் அருளால் ஒவ்வொன்றிலுமிருந்தும் தப்பினான். இறுதியாக இரணியகசிபுத் தனது தங்கை ஹோலிகாவின் உதவியை நாடினான். ஹோலிகாவிடம் தீயால் பாதிக்கப்படாத ஒரு மாயப்போர்வை இருந்தது. அவள் அதனால் தன்னை மூடிக்கொண்டு பிரகலாதனை மடியிலமர்த்தியவாறு தீக்குள் இறங்கினாள். ஹோலாஷ்டக் பண்டிகை ஹோலியன்று வண்ணப்பொடிகளுடனும் குலாலுடனும் முடிவடைகிறது. இப்பண்டிகை ஹோலியின் வருகையைத் தெரிவிப்பதாக உள்ளது. இப்பண்டிகை நாளிலிருந்து ஹோலிகா தகனத்திற்காக ஆயத்தங்கள் துவங்குகின்றன.  

ஹோலிகா தகனத்திற்கு எட்டு நாட்களுக்கு முன் அவ்விடம் புனிதநீர்கொண்டு சுத்தம் செய்யப்படுகிறது. அங்கு பிரகலாதன், ஹோலிகாவைக் குறிக்க இரு குச்சிகள் ஊன்றப்படுகின்றன. அவற்றுக்கிடையே பசுமாட்டுச் சாண எரு, காய்ந்த சுள்ளிகள், புற்கள், விறகுகள் வைக்கப்படுகின்றன. ஹோலாஷ்டக் நாளிலிருந்து ஹோலிகா தகன நாள் வரை வைக்கப்படும் எரிபொருட்கள் பெருங்குவியலாக சேர்ந்துவிடுகிறது. இவ்வாறு சேகரிக்கப்பட்ட எரிபொருட்கள் ஹோலிகா தகனத்தன்று எரியூட்டப்படுகின்றன. அப்போது சிறியளவில் ஹோலி வண்ணங்களும் தூவப்படுகிறது. மகாராசா இரஞ்சித் சிங்கால் ஒருவாரம் அனுசரிக்கப்பட்ட ஹோலி, லாகூரின் பாரம்பரிய ஹோலி கொண்டாட்டமாக மாறியது.  

## ஹோலியும் வசந்தமும்
ஹோலி பஞ்சாப் பகுதியில் குளிர்கால முடிவைக் குறிக்கிறது.  

பஞ்சாப் பகுதியில் குளிர்காலம் இரு பருவங்களாகப் பிரிக்கப்படுகிறது:  
- மாகர், போ (நவம்பர்-ஜனவரி) மாதங்களில் - ஹேமந்த்
- மாக், பகன் (ஜனவரி-மார்ச்) மாதங்களில் - ஷிஷிர்

ஷிஷிர் காலத்தின் முடிவாக ஹோலிகா தகனமும், வசந்த காலத் துவக்கமாக ஹோலியும் அமைகின்றன.
# குரு ரவிதாசு ஆயுர்வேதப் பல்கலைக்கழகம்


**குரு ரவிதாசு ஆயுர்வேத பல்கலைக்கழகம்** (*Guru Ravidas Ayurved University(GRAU*) (*பஞ்சாபி: ਗੁਰੂ ਰਵਿਦਾਸ ਆਯੁਰਵੈਦ ਯੂਨੀਵਰਸਿਟੀ*) எனும் இந்த ஆயுர்வேதப் பல்கலைக்கழகம், இந்திய பஞ்சாப் மாநிலத்தின் ஜலந்தர் நகர் வருவாய்க் கோட்டத்திற்கு உட்பட்ட ஓசியார்பூர் காரகன் (*Kharkan*) என்னுமிடத்தில் அமைந்துள்ளது. இது ஒரு முழு பஞ்சாப் மாநிலத்தில் உள்ள ஆயுஷ் (*AYUSH*(*தமிழ்: ஆயுள்*) மேம்பாட்டுக்காக 2011-ம் ஆண்டு பிப்ரவரி 1-ம் நாளன்று இந்திய பஞ்சாப் அரசால் நிறுவப்பட்டது..  

## சான்றாதாரங்கள்
# சுனில் மித்தல்



**சுனில் பாரதி மித்தல்** (*Sunil Bharti Mittal*, 23 அக்டோபர் 1957) இந்தியப் பெருவணிகரும், பாரதி நிறுவனத்தின் நிறுவனரும் தலைவரும் ஆவார். இவரது பாரதி நிறுவனம் தொலைதொடர்பு, காப்பீடு, வீடு,நில ஆளுகை, தங்கும் விடுதிகள், வேளாண் மற்றும் உணவு போன்ற பல துறைகளில் ஈடுபட்டு வருகின்றது. இந்தக் குழுமத்தின் முதன்மை நிறுவனமான ஏர்டெல் உலகின் மூன்றாவது பெரிய மற்றும் இந்தியாவின் முதலாவது பெரிய தொலைத்தொடர்பு நிறுவனமாக விளங்குகின்றது. இந்நிறுவனம் ஆசியா மற்றும் ஆபிரிக்காவில் 20 நாடுகளில் செயற்பட்டு 300 மில்லியன் வாடிக்கையாளர்களை கொண்டுள்ளது. 2016 நிதியாண்டில் அமெரிக்க டாலர் மதிப்பில் 14.75 பில்லியன் வருமானத்தை ஈட்டியுள்ளது.சுமார் அமெரிக்கா டாலர் மதிப்பில் $7 பில்லியனுக்கு நிகர மதிப்புள்ள இவரை அமெரிக்காவின் போர்ப்ஸ் இதழ் இந்தியாவின் 8வது செல்வமிக்கவராக பட்டியலிட்டுள்ளது.  

2007இல் இவருக்கு பத்ம பூசண் விருது வழங்கப்பட்டது. சூன் 15, 2016இல் பன்னாட்டுத் தொழில் வணிகச் சங்கத் தலைவராகத் தேர்ந்தெடுக்கப்பட்டுள்ளார்.  

## மேற்சான்றுகள்

## வெளியிணைப்புகள்

- Sunil Bharti Mittal Biography
- Profile பாரதி நிறுவனம் தளத்தில்
- Profile at ஃபோர்ப்ஸ்
- சுனில் மித்தல் *தி டைம்ஸ் ஆஃப் இந்தியா* தளத்தில் தொகுக்கப்பட்ட செய்திகளும் விமரிசனங்களும்
- Sunil Mittal Profile and Photographs
# மொகிந்திரா கல்லூரி, பட்டியாலா



**மொகிந்தரா கல்லூரி** (*Mohindra College*) இந்தியப் பஞ்சாபில் பட்டியாலாவில் அமைந்துள்ள கல்லூரியாகும். 1875இல் நிறுவப்பட்ட இக்கல்லூரி வட இந்தியாவில் மிகவும் தொன்மையான உயர்கல்வி நிறுவனமாகும்.  

இந்திய அரசின் தேசிய மதிப்பீடு மற்றும் தரச்சான்று அவையால் பஞ்சாபில் A+ தரச்சான்று முதலாவதாக வழங்கப்பட்ட கல்விநிறுவனம் மொகிந்தரா கல்லூரியாகும். இந்தக் கல்லூரியில் அடிப்படை அறிவியல், அரசறிவியல், மொழி, வரலாறு, பொது நிர்வாகம், வணிகம், பயன்பாட்டு மென்பொருள், வேளாண் அறிவியல், உயிரித் தொழில்நுட்பம், உடற் பொருள் சோதனை நோய் நாடல் ஆகிய துறைகளில் பட்டப்படிப்பு, பட்ட மேற்படிப்பு கல்வி அளிக்கப்படுகின்றது.  

## வெளியிணைப்புகள்
- Mohindra College webpage on Patialavi.com
- General Info about Mohindra College, Patiala
- Stamp on Mohindra College, Patiala
# சீக்கியத்தில் உணவு

**சீக்கியத்தில் உணவு** என்பது, சீக்கிய மதத்தில் உணவு குறித்த கொள்கைகளையும் நடைமுறைகளையும் உள்ளடக்குகிறது. சீக்கியக் கோயிலான குருத்துவாராவில் பால் மற்றும் மரக்கறி உணவுகளே வழங்கப்படுகின்றன. ஆனாலும் சீக்கியர்கள் மாமிசத்தை விலக்க வேண்டும் என்பது கட்டாயம் அல்ல. சீக்கியர்களுக்குத் தாம் புலால் உண்ணுவதா இல்லையா என முடிவு செய்வதற்கான சுதந்திரம் உண்டு என்பதே பொதுவான கருத்து. ஏனெனில், இது சீக்கியத்தில் தடுக்கப்பட்டுள்ள நான்கு விடயங்களுள் ஒன்று. இரும்புப் பாத்திரங்களை மட்டுமே பயன்படுத்துவது என்பதும் சீக்கியர்கள் கைக்கொள்ளவேண்டிய நடைமுறைகளுள் ஒன்று.  

## "அகல் தக்த்" தீர்ப்பு
சீக்கியர்களின் உலகியல் விவகாரங்களுக்கான நடுவ அமைப்பான "அகல் தக்த்" சீக்கிய சமூகம் தொடர்பான சர்ச்சைக்குரிய விடயங்களில் முடிவெடுக்கும் அதிகாரம் கொண்டது. இந்த அமைப்பு 1980 பெப்ரவரி 15 தேதியிட்டு வெளியிட்ட விளக்கம் சீக்கியர்கள் புலால் உண்பது சீக்கிய நெறி முறைகளுக்கு எதிரானது அல்ல என்றும் "அம்ரித்தாரி" சீக்கியர்கள் சடங்கு முறையில் பெறப்படாத இறைச்சியைச் சாப்பிடலாம் என்றும் கூறுகிறது.
# குல்சன் குமார்



**குல்சன் குமார்** (*Gulshan Kumar*, குல்சன் குமார் துவா, மே 5, 1951 – ஆகத்து 12, 1997) டி-தொடர் இசைச் சிட்டை (music label) நிறுவியவர். தவிர பாலிவுட் திரைப்படத் தயாரிப்பாளராகவும் இருந்தார். டி-தொடரை தற்போது இவரது தம்பி கிருசன் குமாரும் மகன் பூசன் குமாரும் கவனித்து வருகின்றனர். இவரது மகள் துளசி குமார் பின்னணிப் பாடகியாக விளங்குகின்றார்.  

## வாழ்க்கை
குல்சன் துவா தில்லியில் தரியாகஞ்சு சந்தைப்பகுதியில் பஞ்சாபிக் குடும்பத்தில், சந்திரபான் என்ற பழச்சாறு வியாபாரிக்குப் பிறந்தார். சிறுவயதிலேயே தனது தந்தையின் பழச்சாறு வணிகத்தைக் கவனித்து வந்தார்.  

அவரது குடும்பம் தங்கள் பழச்சாறுக் கடைக்கு மாறாக இசைத்தட்டு மற்றும் விலைமலிவான ஒலிநாடாக்களை விற்கும் கடையை வாங்கினர். இதுவே குல்சன் தனது பரந்த இசைப் பேரரசை நிறுவ ஆரம்பமாக அமைந்தது.  
## இசை வணிகமும் திரைப்பட வாழ்க்கையும்
குல்சன் குமார் சொந்தமாக இசைப் பேழை தயாரிக்கும் நிறுவனமாக "சூப்பர் கேசட்சு இன்டஸ்ட்ரீசு" என நிறுவினார். இது விரைவிலேயே இலாபகரமான தோழிலாக மாறியது. நொய்டாவில் தனது இசைத் தயாரிப்பு நிறுவனத்தை துவங்கினார். வணிகம் வளரத் தொடங்கியதும் மும்பைக்கு குடிபெயர்ந்தார்.  

பாலிவுட்டில் இவரது முதல் திரைப்படமாக 1989இல் *லால் துப்பட்டா மல்மல் கா* அமைந்தது. அடுத்ததாக 1990இல் *ஆஷிக்கி* என்ற திரைப்படம் வெளியானது; வணிகமுறையில் வெற்றிபெற்ற இத்திரைப்படத்தின் பாடல்களும் பரவலாக பாராட்டப்பட்டன. அடுத்து இவரது தயாரிப்பில் *பாகர் ஆனே தக்*, *தில் ஹை கெ மாந்தா நகிம்*, *ஆயி மிலன் கி ராத்*, *மீரா கா மோகன்*, மற்றும் *ஜீனா மர்னா தேரே சங்* ஆகிய படங்கள் வெளியாயின. இசையமைப்பாளர் இணையர் நதீம்-சிரவண் இருவரில் நதீம் இந்தக் கொலையை கூலிக் கொலையாளிகளை வைத்து நடத்தியதாக காவல்துறை குற்றம் சுமத்தியது. இருப்பினும் சனவரி 9, 2001இல் வினோத் ஜாக்தப் இக்கொலையைச் செய்ததாக ஒப்புக்கொண்டார். ஏப்ரல் 22, 2002இல் கீழமைவு நீதிபதி எம் எல் தகில்யானி ஜாக்தப்பிற்கு ஆயுள் தண்டனை வழங்கினார். குடும்பத்தினரின் விருப்பப்படி குல்சன் குமார் உடல் தில்லி கொண்டு செல்லப்பட்டு அங்கு எரியூட்டப்பட்டது.  

## மேற்சான்றுகள்
# பர்குட்


, சத்னா மாவட்டம், மத்தியப் பிரதேசம்]]  

**பர்குட் தூண்கள்** (Bharhut) (இந்தி: भरहुत) இந்தியாவின், மத்தியப் பிரதேச மாநிலத்தின் சத்னா மாவட்டத்தில், **பர்குட்** கிராமத்தில் உள்ளது. கி மு 200 - 300களில் பௌத்தக் கட்டிடக் கலையில் நிறுவப்பட்ட தூபிகளும், தோரணங்களும், நுழைவு வாயில்களும், சிற்பங்களும், கல்வெட்டுகளும் உள்ளது. இந்தியாவில் காணப்படும் துமிளிகளில் மிகப்பெரிய நூக்கிணைப்பு வேலைபாடுகள் கொண்டுள்ளது. நூக்கிணைப்புகளிலும், தூண்களிலும், தோரண வாயில்களிலும், காணப்படும் சிற்பங்கள் பௌத்த சமய கதைகளையும், தத்துவங்களையும் விளக்குவதாக அமைந்துள்ளது. தோரணவாயில்களில் அமைந்துள்ள தூண் நான்கு பகுதிகளாக பிரிக்கப்பட்டு ஒவ்வொரு பகுதியிலும் ஒவ்வொரு வகையான சிற்ப அணி செதுக்கப்பட்டுள்ளது. பர்குத் துமிளியில் புத்தரின் பிறப்பியல் கதைகளை விளக்கும் சிற்பங்களில் ‘அஜாத சத்துரு’, பிரசேன சித்து’ போன்ற மன்னர்கள் புத்தரை வணங்கும் காட்சிகள் சிற்பங்களாக செதுக்கப்பட்டுள்ளன. இவற்றைத் தவிர யட்சர்கள், யட்சினிகள், தேவதைகள் மற்றும் நாகர்களின் உருவச்சிலைகள் காணப்படுகின்றன. தோரணவாயில்களில் குபேரன், தேவர்கள் ஆகியோரின் உருவச்சிலைகள் செதுக்கப்பட்டுள்ளன. பொதுவாக பர்குத் சிற்பங்களில் அவற்றை உருவாக்கிய கலைஞர்கள் உருவங்களைப் படைப்பதில் அதிக ஆர்வம் காட்டினர் என்பது தெளிவாகிறது.  

## வரலாறு
பர்குட் தூபிகள் முதலில் மௌரியப் பேரரசர் அசோகரால் கி மு மூன்றாம் நூற்றாண்டில் நிறுவப்பட்டது. பின்னர் கி மு இரண்டாம் நூற்றாண்டில் சுங்கப் பேரரசின் காலத்தில், தூபிகள் உள்ள இடத்தில் செந்நிற மணற்கல்லால் ஆன நுழை வாயில்கள், வளைவுகள், தோரணங்கள் கட்டப்பட்டுள்ளது. தூண்களுக்கு செல்லும் வழியில் உள்ள ஒரு கல் வெட்டில், சுங்கப் பேரரசர் *வத்சிபுத்திர தனபூதி* ஆட்சிக் காலத்தில் இவைகள் நிறுவப்பட்டது எனக் குறிக்கப்பட்டுள்ளது.  

1873இல் அலெக்சாண்டர் கன்னிங்காம் என்ற ஆங்கிலேய தொல்லியலாளரால், பர்குட் கிராமம் அகழ்வாராய்ச்சி செய்பட்டது.  

அகழ்வாராய்ச்சியின் போது பர்குட் வளாகத்தில் புத்தர், பிரம்மன் மற்றும் இந்திரன் ஆகியவர்களின் உருவங்கள் பொறித்த மத்திய காலத்தைச் சேர்ந்த தட்டுகள் முதலியன கிடைத்துள்ளது. மேலும் கி பி பத்தாம் நூற்றாண்டின் பௌத்த சமஸ்கிருத கல்வெட்டுகளும் கிடைத்துள்ளது.  

பாழடைந்த தூபிகளின் அஸ்திவார அமைப்புகள் மட்டும் தற்போது காணப்படுகிறது. சிதலமடைந்த நுழைவு வாயில்கள் மற்றும் தோரணங்கள் ஒன்று சேர்த்து தற்போது கொல்கத்தாவில் உள்ள இந்திய அருங்காட்சியகத்தில் வைக்கப்பட்டுள்ளது.  

## படக்காட்சியகம்

## இதனையும் காண்க

- அசோகரின் தூண்கள்
- அசோகர் கல்வெட்டுக்கள்
- லும்பினி
- கபிலவஸ்து
- வைசாலி
- சாரநாத்
- குசிநகர்
- சாஞ்சி
- ராஜகிரகம்
- சிராவஸ்தி
- ஜேடவனம்
- சங்காசியா
- விக்கிரமசீலா
- புத்தகயா
- கேசரியா
- ராணிகட்
- லௌரியா நந்தன்காட்
- தௌலி
# மகாராஜா ரஞ்சித் சிங் பஞ்சாப் தொழில்நுட்பப் பல்கலைக்கழகம்



**மகாராஜா ரஞ்சித் சிங் பஞ்சாப் தொழில்நுட்பப் பல்கலைக்கழகம்** (*Maharaja Ranjit Singh Punjab Technical University(MRSSTU*) (* முன்னர் ஒரு பகுதியாக ஐ. கே. குஜரால் பஞ்சாப் தொழினுட்ப பல்கலைக்கழகம்*) எனும் இந்த தொழில்நுட்ப பல்கலைக்கழகம், இந்திய பஞ்சாப் மாநிலத்தின் பட்டிண்டா அருகிலுள்ள லால் சிங் நகரில் அமைந்துள்ளது. புதிதாக நிறுவப்பட்ட இந்த மகாராஜா ரஞ்சித் சிங் பஞ்சாப் தொழில்நுட்ப பல்கலைக்கழகம், பஞ்சாப் மாநிலத்தில் உள்ள தொழில்நுட்ப மேலாண்மை மற்றும் மருந்து கல்வியை ஊக்குவிக்க 2014-ம் ஆண்டு தொடங்கப்பட்டது.  

## சான்றாதாரங்கள்
# ராஜீவ் காந்தி, தேசிய சட்டப் பல்கலைக்கழகம்



**ராஜீவ் காந்தி, தேசிய சட்டப் பல்கலைக்கழகம்** (*Rajiv Gandhi National University of Law (RGNUL*) எனும் இது, இந்திய பஞ்சாப் மாநிலத்தின் பட்டியாலா நகரில் அமைந்துள்ளது. ஒரு தேசிய சட்டப் பல்கலைக்கழகமாக உள்ள இப்பல்கலைக்கழகம், சட்டக் கல்வித் துறைக்கு அர்ப்பணிக்கப்பட்ட ஒரு பல்கலைக்கழகமாக, பஞ்சாப் அரசு சார்பில் 2006-ல் (*பஞ்சாப் சட்ட எண் 12 2006*) நிறுவப்பட்டது.  

## சான்றாதாரங்கள்
# சாண்ட் பொறியியல் மற்றும் தொழில்நுட்ப நிறுவனம், லோங்வால்


**சாண்ட் பொறியியல் மற்றும் தொழில்நுட்ப நிறுவனம்** (*Sant Longowal Institute of Engineering and Technology (SLIET*) எனும் இது, இந்திய பஞ்சாப் மாகாணத்தின் சங்கரூர் மாவட்டத்தில் உள்ள லோங்வால் என்னுமிடத்தில் சுமார் 451 ஏக்கர் பரப்பளவில் அமைந்துள்ளது. ஒரு நிகர்நிலைப் பல்கலைக்கழகமாக விளங்கும் இந்நிறுவனம், 1989-ம் ஆண்டில் இந்திய அரசால் நிறுவப்பட்டது.  

## சான்றாதாரங்கள்
# தஞ்சாவூர் நவமுக தூர்க்கை கோயில்

**நவமுக தூர்க்கை கோயில்** என்பது தஞ்சாவூர் நகரில் அமைந்துள்ள துர்க்கையம்மன் கோயிலாகும். இக்கோயில் பழைய பேருந்து நிலையத்திற்கு அருகே மனோஜியப்பா தெருவில் அமைந்துள்ளது. இக்கோயில் மேற்கு நோக்கி அமைந்ததாகும். இதில் ராஜகோபுரமும், சிறிய மண்டபமும் அமைந்துள்ளன.  

மூலவரான துர்க்கையம்மன் நான்கு கரங்களுடன் உள்ளார். சங்கு சக்கரம் ஏந்தியிருப்பதால் இவர் விஷ்ணு துர்க்கையாவார். இவருடைய காலடியில் எருமை மாட்டின் தலை பொறிக்கப்பட்டுள்ளது. துர்க்கையம்மன் பின்புறம் வட்ட வடிவில் துர்க்கையம்மனின் எட்டு முகங்கள் உள்ளன. அதனால் மூலவரை நவமுக துர்க்கை என்று அழைக்கின்றனர்.  

மூலவரைத் தவிர்த்து இங்கு மதுரைவீரன் தனது இரு மனைவிமார்களோடு உள்ள சன்னதியும் உள்ளது.  

## தல சிறப்பு
துர்க்கையம்மன் நவ முகங்களில் காட்சிதருவது,  

## விழாக்கள்
ஆவணி மாதம் திருவோண நட்சத்திரத்தில் வருட பூஜை நடைபெறுகிறது. அன்று கணபதி ஹோமம், லட்சிமி ஹோமம், நவகிரக ஹோமம் ஆகியவை நடைபெறுகிறது.  
நவராத்தியின் ஒன்பது நாட்களும் அலங்காரங்கள் செய்யப்படுகின்றன.  
250 சிறுமிகள் பால்குடம் சுமந்து வரும் நிகழ்வு ஆண்டு திருவிழாவின் இரண்டாம் நாள் நடக்கிறது.  

## ஆதாரங்கள்
# குழலி அம்மன்

**குழலி அம்மன்** என்பவர் நாட்டார் தெய்வங்களில் ஒருவராவார். இவருக்கு கோயில் தூத்துக்குடி மாவட்டம் செய்துங்கநல்லூர் என்று கிராமத்தில் அமைந்துள்ளது. வயலின் அறுவடைக் காலத்தில் இரவுக் காவலுக்கு இருந்து, அங்கு கொள்ளையடித்த இருவரால் படுகொலை செய்யப்பட்ட பெண்ணை குழலி அம்மன் என்று வழிபடுகின்றனர்.  

## தொன்மம்
வேலங்காடு எனும் ஊரைச் சேர்ந்த பெரியமாடன் - மாடத்தி தம்பதிகள் செய்துங்கநல்லூர் கிராமத்தில் சுந்தரமூர்த்தி அய்யர் எனும் நிலக்கிழாருக்கு வேலை செய்து வந்தனர். அறுவடைக்காலத்தில் வயலுக்கு காவலுக்கு செல்லும் பெரியமாடன் உடல்நலமில்லாமல் இருந்தார், அதனால் அவரை மட்டும் தனியே அனுப்பாது, தானும் வேல்கம்புடன் காவலுக்கு வந்தாள் மாடத்தி. பெரியமாடன் உறங்கிவிட்டான். அவனை தொந்தரவு செய்யாமல் தனியாக காவல்காத்தாள் மாடத்தி. நள்ளிரவில் கதிரருக்கும் சத்தம் கேட்டு, அத்திசைக்கு வந்தாள். அங்கு பலவேதம், செல்லையா என்ற இருவர் கதிரை அறுத்துக் கொண்டிருந்தனர். அதனை கண்டித்தாள். மாடத்தி நாளைக்கு பஞ்சாயத்தில் தங்களை திருடர்கள் என பிடித்துக் கொடுத்துவிடுவாள் என பயந்து மாடத்தியை தள்ளிவிட்டு கழுத்தினை அறுத்தனர்.  

மாடத்தி தலையை வயலிலும், முன்டத்தினை வாய்க்காலிலும் போட்டு சென்றனர். காலையில் மேகலிங்க மூப்பனார் மனைவியுடன் அறுவடை செய்யும் போது, குலவை சத்தம் கேட்டது. அவர்கள் மாடத்தியின் தலையைக் கண்டு பயந்தார்கள். சீவலப்பேரி ஊரில் குறி கேட்டபோது நிகழ்ந்தவைகள் அனைத்தும் தெரிந்தன. மேகலிங்க மூப்பனார் தன்னுடைய சொந்தங்களான ஐந்து குடும்பத்தினருடன் இணைந்து மாடத்தி அம்மனுக்கு கோயில் எழுப்பினார்கள். குலவை ஓசை கேட்டமையால் குலவை அம்மன் என்று அழைத்தனர். பின்நாட்களில் அது குழலி அம்மன் என்று மறுவியது.  

## ஆதாரங்கள்
# நவலிங்கபுரம்

**நவலிங்கபுரம்** என்பது ஒன்பது லிங்கங்களைப் பிரதானமாகக் கொண்ட சிவலிங்கக் கோயில்களின் தொகுப்பாகும். இக்கோயில்கள் தூத்துக்குடி மாவட்டத்தின் சுற்றுவட்டாரத்தில் உள்ளது. நவலிங்கபுர கோயில்களில் வல்லநாடு திருமூலநாதர் கோயில் என்பது தலைக்கோயிலாக அறியப்படுகிறது.  

## நவலிங்கப்புரக் கோயில்கள்

- வல்லநாடு திருமூலநாதர் கோயில்
- காந்தீசுவரம் ஏகாந்தலீஸ்வரர் கோயில்
- புறையூர் அயனாதீசுவரர் கோயில்
- தெற்கு காரசேரி குலசேகரமுடையார் கோயில்
- காயல்பட்டினம் மெய்கண்டேசுவரர் கோயில்
- கொங்கராயகுறிச்சி வீரபாண்டீஸ்வரர் கோயில்
- புதுக்குடி வடநக்கநாதர் கோயில்
- வெள்ளூர் நடுநக்கநாதர் கோயில்
- மனவளராய நத்தம் தென்நக்கநாதர் கோயில்

## ஆதாரங்கள்
# வல்லநாடு திருமூலநாதர் கோயில்

**வல்லநாடு திருமூலநாதர் கோயில்** என்பது தூத்துக்குடி மாவட்டம் வல்லநாட்டில் அமைந்துள்ள சிவாலயமாகும். இச்சிவாலயம் நவலிங்கபுரத்தில் தலைக்கோயிலாக கொண்டாடப்படுகிறது. இச்சிவாலயத்தின் மூலவர் திருமூலநாதர் என்றும், அம்பிகை ஆவுடையம்மன் என்றும் அழைக்கப்படுகிறார்,  

இக்கோயில் கிபி 1553 ஆம் ஆண்டு கட்டப்பட்டதாகும். இத்தலத்தினை செயங்கொண்ட பாண்டியபுரம் என்றும். செயங்கொண்ட பாண்டிய நல்லூர் என்றும் அழைக்கப்பட்டுவந்துள்ளது.  

## தலச்சிறப்பு
இத்தலத்தின் மூலவர் மீது செப்டம்பர், மார்ச் மாதங்களில் 21,22,23 ஆகிய நாட்களில் சூரிய ஒளி விழுகிறது.  

## சந்நதிகள்
மூலவரான திருமூலநாதர் சுயம்பு. மூலவரை ஞான ஹிருதேயேஸ்வரர் என்றும் வழங்குகிறார்கள். இவர் அபிசேகத்தில் கரைந்துவிடக்கூடாது என்பதால் குவளை சாத்தப்பட்டுள்ளது. அம்பிகை ஆவுடையம்மன் கிழக்கு நோக்கி உள்ளார்.  

அம்மன் சந்நதிக்கு முன்பு விநாயகர் சந்நதி உள்ளது. சொக்கர் மீனாட்சி, தாமரை வடிவிலான நவகிரகம், சூரியன், சந்திரன், அறுபத்து மூன்று நாயன்மார்கள், தட்சிணாமூர்த்தி, கன்னி மூலை கணபதி, பஞ்சலிங்கம், வள்ளி தெய்வானை உடனுறை சுப்பிரமணியர், சண்டிகேசுவரர், சனீஸ்வரர், நடராஜர் மற்றும் பைரவர் சந்நிதிகள் உள்ளன,  

ராஜா ராணியின் சிலை மண்டபத்தில் உள்ளது.  

## ஆதாரங்கள்
# ஏபிஜே மேலாண்மை தொழில்நுட்ப நிறுவனம், ஜலந்தர்


**ஏபிஜே மேலாண்மை தொழில்நுட்ப நிறுவனம்** (*Apeejay Institute of Management(AIMTC*) எனும் இது, இந்திய பஞ்சாப் மாகாணத்தின் ஜலந்தர் அருகிலுள்ள ஓசியார்பூர் நகர்புற சாலையில் 2.5 ஏக்கர் பரப்பளவில் அமைந்துள்ளது. ஏபிஜே கல்வி அமைப்பின் கீழ் 1997-ம் ஆண்டு தொடங்கப்பட்ட இந்நிறுவனம், டாக்டர் சத்ய பால் (*Dr. Stya Paul*) என்பவரால் நிறுவப்பட்டது.  

## சான்றாதாரங்கள்
# நிகும்பலா யாகம்

**நிகும்பலா யாகம்** என்பது பிரத்யங்கிரா தேவிக்கு செய்யப்படும் யாகம் ஆகும். இந்த யாகத்தில் மிளகாய் ஆகுதியாக கொடுக்கப்படுகிறது. யாகத்தீயில் இடப்படும் மிளகாய் காட்டம் ஏற்படுத்துவதில்லை என்பது சிறப்பு.  

## தொன்மம்

இராமாயணத்தில் இந்திரஜித் என்பவர் மன்னர்களை வெற்றி கொள்ள எட்டுத்திசையிலும் மயான பூமியை உண்டாக்கினார். பிரத்யங்கிரா தேவிக்கு இந்த நிகும்பலா யாகம் நடத்தினார். இந்த யாகம் வெற்றிகரமாக முடிந்தால் சிறப்பான அருள் கிடைக்கும். இதையறிந்த ராமன், பிரத்யங்கிரா தேவிக்கு சிறப்பு பூசைகள் செய்தார். தன்னுடைய பக்கமே தர்மம் இருப்பதை பிரத்யங்கிராதேவியிடம் எடுத்துரைத்தார். ஆனாலும் இந்திரஜித்திற்கு பிரத்தியங்கிரா தேவியின் அருள் கிடைக்கிவில்லை.  
பஞ்ச பாண்டவர் வழிபட்ட தலம் அதனால் இவ்வூர் ஐவர்பாடி என அழைக்கப்பட்டது  

## பலன்கள்
இந்த யாகத்தில் கலந்து கொண்டால், இழந்த பதவி மீண்டும் கிடைக்கும், எதிரிகள் தொல்லை நீங்கும், உத்தியோக உயர்வு கிடைக்கும், புதிய வேலை வாய்ப்பு உண்டாகும், திருமணம், வியாபாரம் நடக்கும் என்பது நம்பிக்கையாகும்.  

## கோயில்களில்
- தஞ்சாவூர் மாவட்டம் ஐயாவாடி கோயில் உட்பட பல்வேறு பிரத்தியங்கரா தேவி கோயில்களில் அமாவாசை நாளில் இந்த யாகம் நடத்தப்படுகிறது.

## ஆதாரங்கள்
# செய்துங்கநல்லூர் சுந்தரபாண்டி சாஸ்தா கோயில்

**செய்துங்கநல்லூர் சுந்தரபாண்டி சாஸ்தா கோயில்** என்பது தூத்துக்குடி மாவட்டம் செய்துங்கநல்லூரில் அமைந்துள்ள சாஸ்தா கோயிலாகும். இக்கோயில் பூர்ணகலை, புஷ்கலை துணையில்லாமல் சாஸ்தா தனியாக உள்ளார்.  

## தலவரலாறு
சிவந்திப்பட்டியில் வசித்த கோவிந்தன், ஆவுடையம்மாள் தம்பதிகள் பால்வியாபரம் செய்து வந்தனர். அவர்கள் அய்யானார் குளத்தின் வழியாக செல்லும் போது மரத்தின் வேர் இடறி பால் சிந்தியது. அவ்வாறே தொடர்ந்து மூன்றுநாட்கள் சிந்தின. கோவிந்தன் கனவில் யானை மீது வந்த கடவுள் தான் அங்கு நெடுங்காலம் இருப்பதைப் பற்றி கூறியது. எனவே கால்இடறிய இடத்திற்கு சென்று பார்த்தில் ஒரு லிங்கம் புதைந்திருப்பதை கண்டனர். யானை மீது வந்த இறைவன் என்பதால் சாஸ்தா எனப் பெயரிட்டு கோயில்கட்டி வழிபட்டு வருகின்றனர்.  

## சந்நதிகள்
இக்கோயில் மூலவரான சாஸ்தா அழகான வடிவில் இருப்பதால், சுந்தர வடிவ சாஸ்தா என்று அழைத்தனர், அது சுந்தராண்டி சாஸ்தா, சுந்தர பாண்டி சாஸ்தா என மருவி அழைக்கப்படுகிறது. இக்கோயில் சங்கிலி பூதத்தார் சிலையும், பேச்சியம்மன், இசக்கியம்மன், சுடலைமாடசாமி, சுடலை மாடத்தி, பிரம்மராட்சசி, முண்டன், வன்னியராயன் மற்றும் பரிவார தேவதைகள் ஆகியோர் உள்ளனர்.  

## தலசிறப்பு
- இக்கோயிலில் வேளாளர் குடும்பத்தினை சார்ந்தவர்கள் பூசை செய்து வருகின்றனர்,
- சாஸ்தாவுக்கு சைவப் படையளும், மற்ற தெய்வங்களுக்கு அசைவ படையலும் தரப்படுகிறது.
- தமிழ் மாதங்களின் கடைசி சனிக்கிழமைகளில் சிறப்பு அபிசேகம் நடத்தப்படுகிறது.

## ஆதாரங்கள்
# வாழை ஆராய்ச்சி நிலையம், கண்ணாரா

**வாழை ஆராய்ச்சி நிலையம், கண்ணாரா** *(Banana Research Station, Kannara)* இந்தியாவின் கேரளா மாநிலம் திருச்சூர் மாவட்டத்தில் உள்ள கண்ணாராவில் இயங்கிவரும் வாழை ஆராய்ச்சி நிலையமாகும். கேரள விவசாயப் பல்கலைக்கழகம், மத்திய மண்டலத்தின் கட்டுப்பாட்டின் கீழ் இந்த ஆராய்ச்சி நிலையம் செயல்படுகிறது.  

வாழை மற்றும் அன்னாசிப் பழங்கள் தொடர்பான ஆய்வுகளை மேற்கொள்ளும் நோக்கில் இந்நிலையம் 1963 ஆம் ஆண்டில் நிறுவப்பட்டது. இந்திய வேளாண் ஆராய்ச்சிக் குழுமத்தின் ஒருங்கிணைந்த, வழிநடத்தல் மற்றும் மேலாண் ஆய்வு திட்டத்துடன் இணைக்கப்பட்டு வாழை ஆராய்ச்சி நிலையச் செயல்பாடுகள் 1970 ஆம் ஆண்டுவரை நடைபெற்றன. 1972 இல் கேரள விவசாய பல்கலைக்கழகம் தொடங்கப்பட்ட பிறகு இச்செயல்பாடுகள் முழுவதையும் பல்கலைக்கழகம் எடுத்துக் கொண்டது.  

2011 ஆம் ஆண்டில் இந்நிறுவனம் திசு வளர்ப்பு முறையில் வாழைப் பண்ணை அமைத்து வெற்றி கண்டது.
# கிருஷ்ணதாசி



**கிருஷ்ணதாசி** என்பது சன் தொலைக்காட்சியில் பெப்ரவரி 14, 2000 முதல் அக்டோபர் 26 2001 ஆம் ஆண்டு வரை திங்கள் முதல் வெள்ளி வரை ஒளிபரப்பான தொலைக்காட்சி நாடகத் தொடர் ஆகும். இந்த தொடர் பிரபல புதின எழுத்தாளர் இந்திரா சௌந்தரராஜனின் புதினத்தை அடிப்படையாக வைத்து வைஷ்ணவி மீடியா வேர்க்ஸ் சார்பில் நடிகை குட்டி பத்மினி தயாரிக்க, பிரபு நேபால் இயக்கத்தில் ஜெமினி கணேசன், நளினி, நாகேஷ், வியட்நாம் வீடு சுந்தரம், ரஞ்சிதா, சுஜா ரகுராம் மற்றும் அரவிந்து ஆகாசு போன்ற பலர் நடித்துள்ளார்கள்.  

## நடிகர்கள்
- ரஞ்சிதா - கிருஷ்ணவேணி
- நளினி - மனோன்மணி. கிருஷ்ணவேணியின் தாய்
- சுஜா ரகுராம் - மீனாட்சி
- ஜெமினி கணேசன் - ருத்ரமூர்த்தி சாஸ்திரி
- வியட்நாம் வீடு சுந்தரம் - சாமா
- அரவிந்து ஆகாசு - சுந்தரேசன்
- விஜயலட்சுமி - சந்தானலட்சுமி
- அஞ்சு - விரிவுரையாளர் கல்யாணி
- "கலைமாமணி" நாஞ்சில் நளினி - பச்சைம்மா
- மேனகா - காயத்ரி
- மஞ்சரி - கௌரி
- டேவிட் ரமேஷ் - டேவிட்
- ராஜ ரவீந்திரா - முத்துக்குமாரசாமி
- கே.மனோகர் - கோதண்டம்

## பாடல்
இத்தொடரில் வருகின்ற சிகரம் பார்த்தாய் என்ற பாடலை டி. இமான் இசையில் நித்யஸ்ரீ மகாதேவன் பாடியிருந்தார். இப்பாடலை எழுதியவர் காதல் மதி ஆவார்.  

## மறு ஆக்கம்
| மொழி | தலைப்பு | அலைவரிசை | ஆண்டு |
| --- | --- | --- | --- |
| இந்தி | கிருஷ்ணதாசி | கலர்ஸ் தொலைக்காட்சி | 25 ஜனவரி –12 அக்டோபர் 2016 |
# குர்த்தா

**குர்த்தா** *(kurta)* (,,, , என்பது தெற்காசியாவில் உருவாகிய, பல வட்டார வடிவங்களைக் கொண்ட, ஆண்களும் பெண்களும் அணியும் மேலாடையாகும்.  

## பரவல்
குர்த்தா மரபாக பாக்கித்தான், வங்காள தேசம், இந்தியா, ஆகிய பகுதிகளில் அணியப்படுகிறது. இது இலங்கை, மற்றும் நேபாளத்திலும் மக்களால் விரும்பி அணியப்படுகிறது.. இது தோத்தியுடனோ பைசாமாவுடனோ சல்வாருடனோ உலுங்கியுடனோ ஜீன்சுடனோ அணியப்படுகிறது. இது ஆப்கானியர் அணியும் பெரகான் தர்பானையும் காழ்சுமீரப் பிரானையும் நேபாளத்து தவுரா-சுருவாலையும் ஒத்ததே.
# சாமா ஆடை

**சாமா** *(jama)* என்பது தெற்காசியாவில் முகலாயப் பேரரசில் அணிந்த நீளமான மேலுறைச் சட்டை அல்லது மேலங்கி ஆகும்.  

## நிகழ்காலப் பயன்பாடு

கி,பி 19 ஆம் நூற்றாண்டு முடிவில் சாமா குசராத்தில் வழக்கிழந்துவிட்டது. என்றாலும் கட்சில் அங்கார்க்கா என்று வழங்கும் சாமாவை ஆண்கள் அணிகின்றனர். மேலும் சில சாமா பணிகளில் முழங்காலுக்கும் கீழே தொங்குகிறது.  

## ஒளிப்படக் காட்சியகம்
# தூனிக்


**தூனிக்** (*tunic*) என்பது தோள் முதல் இடுப்பு அல்லது கால்வரை உடன்பைப் போர்த்தும் பலவகை எளிய அடிப்படை ஆடைகளில் ஒன்றாகும். இது எளிய ஆடை என பொருள்படும் *tunica* என்ற சொல்லில் இருந்து பெற்றதாகும். இது பண்டைய உரோமாபுரியில் இருபாலாரும் அணிந்த எளிய உடையாகும். இதன் முதல் வடிவம் பண்டைய கிரேக்க ஆடைகளில் இருந்து தோன்றியதாகும்.  

## ஆசியத் தூனிக் (குர்த்தா)

இந்தியத் துணைக்கண்டத்தில் இந்தியாவிலும் பாக்கித்தானிலும் வங்க தேசத்திலும் அணியும் தூனிக், குர்த்தா எனப்படுகிறது. இன்று இது மேலைநாட்டில் பெண்களால் விரும்பி அணியப்படும் விரைவாடை ஆகும். பண்டைய இந்திய தூனிக் அழகிய பூப்பின்னல் வேலைகளாலும் நுட்பம்வாய்ந்த பலவண்ன புரிவேலைகளாலும் பின்னப்பட்டிருக்கும்.
# தானவர்கள்



மன்னன் குவளையவாசன்]]  

**தானவர்கள்** (Danavas) (சமஸ்கிருதம்: दानव) பிரஜாபதி தட்சனின் மகள் **தனு**விற்கும், முனிவர் காசியபருக்கும் பிறந்த தானவர்கள், அசுர குலத்தவர்களில் ஒரு பிரிவினர் என பண்டைய பரத கண்டத்தின் புராணங்கள் கூறுகிறது.  
தானவர்கள் பற்பல உருவங்களை எடுக்கக் கூடிய அட்டமா சித்திகளைப் பெற்ற மாயா அசுரர்கள் ஆவார்.  

தேவர்கள் போல் சாகா வரம் பெற தானவர்கள் பிரம்மனை நோக்கிக் கடும் தவம் இருக்கையில், இந்திரன் அரம்பையர்களை அனுப்பி, தானவர்களின் தவத்தை கலைத்து விடுவார்.  

தேவர்களின் கடும் எதிரிகளான தானவர்களால் தேவர்களுக்கு ஆபத்து நேரும் காலங்களில், தேவர்களின் நண்பரான திருமால், தானவர்களை போரில் வென்று தேவர்களைக் காப்பார்.  

## புகழ் பெற்ற தானவர்கள்
- இரணியகசிபு
- இரணியாட்சன்
- பிரகலாதன்
- மகாபலி
- இராவணன்
- இந்திரஜித்
- மாயாசூரன் அல்லது மாயா தானவன், தனுவின் மகன் )
- பௌலோமன், இந்திரனின் மனைவி சசியின் தந்தை
- விப்ரசித்தி, சிம்ஹிகாவின் கணவர்
- இராகுவின், தனுவின் மகன் மற்றும் விப்ரசித்தியின் சகோதரன்
- விருசபர்வன் - சர்மிஷ்டையின் தந்தை, யயாதியின் மாமனார்.
- மாயாதானவன், தனுவின் மகன்

## இதனையும் காண்க
- தைத்தியர்கள்
- அசுரர்
- அரக்கர்
- நாகர்கள்
- கிண்ணரர்கள்
- கிம்புருசர்கள்
- கருடர்கள்
- யட்சினிகள்
- யட்சர்கள்

## அடிக்குறிப்புகள்
# சிவனிணைந்த பெருமாள்

**சிவனிணைந்த பெருமாள்** என்பவர் இந்து சமய நாட்டார் தெய்வங்களில் ஒருவராவார். அரசகுலத்தினைச் சேர்ந்த சிவனிணைந்த பெருமாள், வண்ணார குலத்தினைச் சேர்ந்த சின்னணைஞ்சியுடன் வாழ்ந்தமையால் கௌரவக் கொலை செய்யப்பட்டார். அவர் இறந்தபின்பு அவரை கடவுளாக வழிபடுகின்றனர்.  

## தொன்மம்

சிவனிணைந்த பெருமாள் அரசகுலத்தினைச் சேர்ந்தவர். சின்னணைஞ்சி எனும் வண்ணார் இனப் பெண் மீது காதல் கொண்டு, தன் காதலை அவளிடம் தெரிவித்தார். ஆனால் அப்பெண் அதற்கு இணங்கவில்லை. சவுண்டப்பன் எனும் நண்பனின் துணையோடு மாந்தீரிகம் செய்து அவளை வசியப்படுத்தினான். அவளை குகையொன்றில் வைத்து இல்லறம் நடத்தினான். பெண்ணைக்காணாது அரசனிடம் புகார் தந்தனர். அதோடு அரசனுடைய மகன் மீதுதான் தங்களுக்கு சந்தேகம் என்றும் கூறினர்.  
அரசன் கோபம் கொண்டு இளவரசரைத் தேட உத்தரவிட்டார். வீரர்களுடன் சென்ற அமைச்சர் குகையில் இருந்த சிவனிணைந்த பெருமாளிடம் நடந்ததை கூறி அப்பெண்ணை விட்டுவிட்டு வரும்படி கூறினார். ஆனால் சிவனிணைந்த பெருமாள் மறுத்துவிட்டார்.  

அச்செய்தி கேட்டு மாமாவான சீவலமாடன் வந்து இளவரசருடன் பேசினான். ஆனால் அதற்கும் சிவனிணைந்த பெருமாள் மறுத்துவிடவே. குலம் பாராது காதல் கொண்டமைக்காக வெட்டிக் கொல்ல உத்தரவிட்டான். வீரர்களுடன் சண்டையிட்டு களைத்த இளவரசனை சங்கிலியால் கட்டி கொலைக்களத்திற்கு இழுத்து சென்றனர். அவர்மேல் குடத்து நீரை ஊற்றி காவியாடை, ஆணி செருப்பினை அணிவித்து ஆறு மாதங்கள் சிறைவைத்தனர். பின்பு கழுவேற்றி துடிக்க துடிக்க கொன்றனர். இளவரசர் இறந்த செய்திக்கேட்டு சின்னணைஞ்சியும் தற்கொலை செய்துகொண்டாள்.  

## கோயில்கள்
- கிளங்காடு கோயில், தென்காசி வட்டம். தனிசந்நதி இவருக்கு உள்ளது.
- நாலுமாவடி பாதக்கரை சுவாமிகள் கோயில், தூத்துக்குடி மாவட்டம்
- தேரிக்குடியிருப்பு கற்குவேல் அய்யனார் கோயில், தூத்துக்குடி மாவட்டம்
- இராமநாதபுரம் மாவட்டம் கமுதி அருகே மண்டலமாணிக்கம் என்ற ஊரில் சுடலைமாடன் கோவிலில் இவருக்கு சன்னதி உள்ளது.
- பொதுவாக சுடலைமாடன் கோயில்களில் இவர் நிலைகொண்டிருப்பதாக நம்பிக்கை.மேலும் கமுதி அருகே வலையப்பூக்குளம் என்னும் கிராமத்தில் சிவனணைந்த பெருமாள் என்ற (பெரியாண்டவர்)க்கு தனிக் கோவில் உள்ளது .

## ஆதாரங்கள்
# பிரகலாதபுரிகோவில் (முல்தான்)



**பிரகலாதபுரி கோவில்** (*Prahladpuri Temple*) பாகிஸ்தானிய பஞ்சாபில், முல்தானிலுள்ள பழமையான இந்துக் கோவிலாகும். பிரகலாதன் பெயரிலமைந்துள்ள இக்கோவில் இறைவன் நரசிம்மருக்கு அர்ப்பணிக்கப்பட்ட கோவில். இந்தியாவில் அயோத்தியிலுள்ள பாபர் மசூதி தாக்கப்பட்டதன் எதிரொலியாக 1992 இல் பிரகலாதபுரி கோவில் தாக்கப்பட்டது. அதிலிருந்து இக்கோவில் இடிந்தநிலையில் உள்ளது. பிரகலாதனை அவனது தந்தையிடமிருந்து காக்க நரசிம்மராக அவதாரம் கொண்ட திருமாலுக்காக எழுப்பப்பட்டதாகவும் சொல்லப்படுகிறது.  

முல்தானை இசுலாமியர் வென்றபின் முல்தான் சூரியக் கோவிலைப் போலவே இக்கோவிலும் அழிவுக்குள்ளானது. முல்தான் கோட்டைக்குள் ஹசரத் பாஹுல் ஹாக் சகாரியாவின் சமாதித் தூணுக்கு அடுத்ததாக, ஒரு உயர்ந்த மேடையின்மீது கட்டப்பட்டுள்ளது. ஏ. என். கானின் பதிவுகளின்படி, இப்பகுதி சீக்கியரின் ஆட்சியிலிருந்தபோது 1810 களில் இக்கோயில் மறுபடியும் கட்டப்பட்டது அலெக்சாண்டர் கன்னிங்காம், 1853 இல் தான் பார்த்தபோது இக்கோவில் ”வேலைப்பாடுகளமைந்த மரத்தூண்களால் தாங்கப்பட்ட கூரைகொண்ட சதுர செங்கற் கட்டிடமாக இருந்தது” என்று குறிப்பிடுகிறார் .  

தற்போதுள்ள கோவில் 1861 ஆம் ஆண்டு தலைமை குருக்கள் பால் ராம் தாசால் பொதுமக்களிடமிருந்து பெறப்பட்ட நன்கொடையால் 11,000 ரூபாய் செலவில் கட்டப்பட்டது. எனினும் பிரகலாதபுரியின் முல்தானின் வசதிபடைத்த இந்து சமூகத்தினரால் இக்கோவில் மீண்டும் உடனடியாகக் கட்டப்பட்டது.  

## அமைப்பு
பிரகலாதபுரி கோவில் முல்தான் கோட்டையின் உட்புறம் ஒரு உயரமான மேடையின்மீது கட்டப்பட்டுள்ளது. 1992 ஆம் ஆண்டுக்கு முன் இக்கோவில் முல்தானின் ஒரு முக்கியமான அடையாளமாக இருந்தது. இங்கு ஒரு முதன்மைக் கூடம், வானொளி அமைப்புகள், பெரிய மண்டபம் ஒன்று உள்ளன. நடுக்கூடத்தில் விதானத்தின் கீழ் உருவச்சிலையுள்ளது. கோவிலையொட்டி ஒரு தர்மசாலைக் கட்டிட வளாகம் அமைந்துள்ளது.  

## முக்கியத்துவம்
பிரகலாதபுரி கோவில் மிகப் பழமையான இந்துக் கோவில். பிரகலாதனால் கட்டப்பட்ட மூலக்கோவில் அமைந்த இடத்தில் கட்டப்பட்டதாகச் சொல்லப்படுகிறது. இந்துசமயப் புராணக்கதைகளின்படி, இங்கு பிரகலாதனை அவன் தந்தை இரணியகசிபுவிடம் இருந்து நரசிம்மர் காப்பாற்றி, இரணியகசிபுவை வதம் செய்தார் என்ற நம்பிக்கை இந்துக்களிடம் நிலவுகிறது.  

## தற்போதைய நிலை
1992 ஆம் ஆண்டு நடந்த வன்முறைத் தாக்குதலிலிருந்து இக்கோயில் அழிவுற்ற நிலையில் உள்ளது. 2006 மற்றும் 2008 ஆம் ஆண்டுகளில் இக்கோவில் வளாகத்தில் இசுலாமிய சமயம் தொடர்பான வசதிகளுக்கான கட்டிடங்கள் அமைக்கவும், அன்னதானக் கூடம் அமைக்கவும் அரசால் முடிவு செய்யப்பட்டது. ஆனால் இம்முடிவை சில அரசு சார்பற்ற அமைப்புகளால் எதிர்த்தனர். பாக்கித்தான் அரசியலமைப்பின்படி, இதர சமய வழிபாட்டிடங்களில் இசுலாமியக் கட்டமைப்புகளை அமைக்க முடியாது என்பதை ஆதாரமாகக் கொண்டு நீதிமன்றத்தில் வழக்கு பதிவு செய்யப்பட்டு தடையுத்தரவு வாங்கப்பட்டது. அந்த வழக்கு நீதிமன்றத்தில் நிலுவையிலுள்ள நிலையில் பண்டைய சிறப்புப் பெற்ற இக்கோவிலை மீட்டெடுக்க வேண்டுமென்று பாக்கித்தானிய அரசிடம் பல அமைப்புகள் வேண்டுகோள் விடுத்துள்ளன.
# சண்டிகர் பல்கலைக்கழகம், மொகாலி



**சண்டிகர் பல்கலைக்கழகம்** (*Chandigarh University (CU*) (*முன்னர் சண்டிகர் கல்லூரிகள் குழுமம் (CGS*) எனும் பெயரில் அழைக்கப்பட்டது.. இந்திய பஞ்சாப் மாகாண மொகாலியின், சண்டிகர் - லூதியானா தேசிய நெடுஞ்சாலையில் (*NH 95*) சுமார் 100 ஏக்கர் பரப்பளவில் நாட்டுப்புறப் பகுதியில் அமைந்துள்ளது. ஒரு தனியார் கல்வி நிறுவனமான இப்பல்கலைக்கழகம், 2012-ம் ஆண்டு அமைக்கப்பட்டதாகும். சண்டிகர் மாநிலத்தின் பல்கலைக்கழகச் சட்டமும் பல்கலைக்கழக மாண்யக்குழுவும் இப்பல்கலைக்கழகத்தை அங்கீகரித்துள்ளன, நாட்டுப்புறப் பகுதியில் அமைந்த மிகப்பெரிய தனியார் பல்கலைக்கழகமாக சண்டிகர் பல்கலைக்கழகம் விளங்குகிறது.. நாடு முழுவதிலுமிருந்தும் இருபதுக்கும் மேற்பட்ட நாடுகளைச் சேர்ந்த 20000 மாணவர்களுக்கும் அதிகமானோர் இங்கு கல்வி பயில்கின்றனர்.  
## சான்றாதாரங்கள்
# குர்த்தி மேலாடை

**குர்தி மேலாடை** (*Kurti top*) என்பது இந்தியத் துணைக்கண்டத்தில் அணியும் மேல் ஆடை ஆகும். இது மேலங்கி, கச்சுரை மற்றும் இரவிக்கைகளை உள்ளடக்கியது.  

## குர்தி
நவீன பயன்பாட்டில், ஒரு குறுகிய குர்த்தா குர்தி என்று குறிப்பிடப்படுகிறது. இது பெண்களின் உடையாகும். இருப்பினும், பாரம்பரியமாக, குர்தி என்பது மேலங்கி, கச்சுரைகள் மற்றும் இரவிக்கைகள் பக்கவாட்டு பிளவுகள் இல்லாமல் இடுப்புக்கு மேலே உள்ளவாறு அணியப்படுகிறது. மேலும் இவை சுங்கர் காலத்தின் (கிமு 2 ஆம் நூற்றாண்டு) ஆடையிலிருந்து வந்ததாக நம்பப்படுகிறது. குர்தியானது சோளியிலில் காணப்படும் நடுப்பகுதியின் அடிப்படையில் வேறுபடுத்தப்படுகிறது.  

இது இந்தியர்களின் குறிப்பாக வட இந்தியரின் பொதுவான ஆடை முறையாகும்.  

இந்த ஆடை பாணியின் போக்கு மற்றும் தோற்றம் வட இந்தியாவில் தோன்றியதாகும். இன்றும் நாட்டின் பிற பகுதிகள் நவீனமயமாக்கப்பட்ட குர்தி ஆடைகளை அணிகின்றனர். ஆனால் இது பெரும்பாலும் வட இந்தியாவில் பெண்களால் அணியப்படுகிறது. ஆனால் தென்னிந்தியர் சேலை அணிவதை விரும்புகிறார்கள்.  

குர்தியின் பல வகைகள் உள்ளன. இவற்றில் பின்வருவன அடங்கும்:  

## பஞ்சாபி குர்தி
பஞ்சாப் பகுதியில், குர்தி என்பது பருத்தி மேலங்கி ஆகும்.<sup></sup> இது இடுப்பு வரை முன் கீழே பொத்தான்கள் போடப்பட்டுள்ளது. கடந்த காலத்தில், பெண்கள் பொத்தான்களைச் சுற்றி ஜாஞ்சிரி என்று அழைக்கப்படும் தங்கம் அல்லது வெள்ளி சங்கிலியை அணிந்தனர். பஞ்சாப் பகுதியில் ஆண்கள் குர்தாவில் ஜாஞ்சிரி அணிந்திருந்தனர்.  

பஞ்சாபி குர்தியின் மற்றொரு பாணி அங்காவின் (அங்கி) குறுகிய பதிப்பாகும். குர்தி அரை அல்லது முழு கை மற்றும் இடுப்பு நீளம் முன் அல்லது பின் திறப்பு இல்லாமல் இருக்கலாம். ஆண்களின் குர்தியை பஞ்சாபியில் பாதுய் அல்லது மேலங்கி என்று அழைத்தனர். பாக்கித்தானின் தெற்கு பஞ்சாபின் குர்தி சராய்கி குர்தி என்று குறிப்பிடப்படுகிறது.  

நுகர்வோரின் விருப்பத்தின் அடிப்படையில் குர்தியின் நீளத்தை மாற்றியமைக்க முடியும்.  

## பிகாரி குர்தி
பீகாரில், குர்தி என்ற சொல் கச்சுடை மற்றும் மேல் சட்டையின் கலவையான மகளிர் சட்டை குறிக்கப் பயன்படுத்தப்படுகிறது.  

## உத்தரப்பிரதேசம்
உத்தரப்பிரதேசம் மற்றும் இமயமலைப் பகுதியில் குர்தி குட்டையான ரவிக்கையினைக் குறிக்கின்றது.  

## குசராத்து
குஜராத் மற்றும் கத்தியவாரில், குர்தி வகை இடுப்புக்குக் கீழே வரை விழுகிறது.  

## இராசத்தான்
இராசத்தானில் உள்ள ஆண்களுக்கான குர்த் என்பது முழு கை, இறுக்கமாக பொருத்தப்பட்ட, பொத்தான் இல்லாத கஞ்சுகத்துடன் கூடியது.
# இந்திய பஞ்சாபின் அரசியல் குடும்பங்கள்

இந்திய பஞ்சாப் மாநிலத்தைச் சேர்ந்த அரசியல் குடும்பங்களின் பட்டியல்  

## கைரோன் குடும்பம்
- பர்தாப் சிங் கைரோன் (விடுதலைப் போராட்ட வீரர்), (புரட்சிகர), பஞ்சாப்  முன்னாள் முதல்வர்.
  - சுரீந்தர் சிங் கைரோன் நாடாளுமன்ற உறுப்பினர்

    - ஆதிஷ் பர்தாப் சிங் கைரோன் , பர்தாப் சிங் கைரோனின் பேரன், மற்றும் பிரகாஷ் சிங் பாதல் அமைச்சரவையில் அமைச்சர்.
  - குரிந்தர் சிங் கைரோன் காங்கிரஸ் தலைவர்

## பர்னாலா குடும்பம்
- சுர்சித் சிங் பர்னாலா, முன்னாள் ஆளுநர், ஒன்றிய அமைச்சர், பஞ்சாப் முதல்வர்
  - சுர்ஜித் கவுர் பர்னாலா , முன்னாள் ச.ம.உ

    - ககஞ்சித் சிங் பர்னாலா , முன்னாள் ச.ம.உ

## பியாந்த் சிங் குடும்பம்
- பியாந்த் சிங், பஞ்சாப் முன்னாள் முதல்வர்

  - குர்கன்வால் கவுர் , முன்னாள் ச.ம.உ

    - ரவநீத் சிங், பிட்டு , நா.ம.உ

  - தேஜ் பிரகாஷ் சிங் , முன்னாள் ச.ம.உ, மற்றும் அமைச்சர்

    - குர்கிராத் சிங் ச.ம.உ

## பாதல் குடும்பம்
- பிரகாஷ் சிங் பாதல், தற்போதைய முதலமைச்சர்,  பஞ்சாப்.
  - சுக்பீர் சிங் பாதல் , பஞ்சாப் துணை முதல்வர் மற்றும் பஞ்சாப் சிரோமணி அகாலி தளம் தலைவர்

  - அர்சிம்ரத் கவுர் பாதல் , சுக்பிரின் மனைவி மற்றும் பதிந்தா தொகுதியின் தற்போதைய நாடாளுமன்ற உறுப்பினர்
- குருதாஸ் சிங் பாதல் முன்னாள் நா.ம.உ
  - மன்பிரீத் சிங் பாதல், பஞ்சாப் முன்னாள் அமைச்சர்

## குப்தா குடும்பம்
- ஹர்பன்ஸ் லால் குப்தா , விடுதலை போராட்ட வீரர் ; நிறுவன உறுப்பினர், பிரஜா மண்டல் இயக்கம்;  பஞ்சாப் சட்டமன்ற முன்னாள் சபாநாயகர் (1964-67); பதிந்தா தொகுதி சட்டமன்ற உறுப்பினர்  (காங்) (1952-62) பஞ்சாப் மாநில அமைச்சர், பஞ்சாப் (1952-57)
  - அனுபம் குப்தா, சிறப்பு குற்றவியல் வழக்குரைஞர், நடுவண் புலனாய்வுச் செயலகம் ; யூடி மூத்த நிலைக்குழு கவுன்சில் சண்டிகர் ; வழக்கறிஞர்  பாபர் மசூதி இடிப்பு லிபரான் கமிஷன்.
    - அபூர்வ குப்தா -  அனுபம் குப்தாவின் மகன் , இந்திய அரசியல் எந்த பதிவும் இல்லை ;  எடின்பரோ பல்கலைக்கழகத்தின் மாணவர்

## பாட்டியாலா அரச குடும்பம்
- மொஹிந்தர் கவுர் , மாநிலங்களவை மற்றும் மக்களவை முன்னாள் உறுப்பினர்.
  - அமரிந்தர் சிங், பஞ்சாப் முன்னாள் முதலமைச்சர்  மற்றும் பஞ்சாப் மாநில காங்கிரஸ் கமிட்டி தலைவர்.

  - பிரணீத் கவுர் , அமரீந்தர் சிங்கின் மனைவி பாட்டியாலா தொகுதி நாடாளுமன்ற உறுப்பினர்,   மாநில  அமைச்சர்.
    - ரனீந்தர் சிங் , கேப்டன். அமரீந்தர் சிங் மற்றும் பிரணீத் கவுர் ஆகியோரின் மகன்,  மக்களவைக்கு பதிந்தா தொகுதியில் இருந்து 2009 இல் தேர்ந்தெடுக்கப்பட்டவர், பஞ்சாப் சட்டம்றத்துக்கு 2012 ஆண்டு தேர்தலில் போட்டியிடு பதின்ரா தொகுதியிலிருந்து தேர்ந்தெடுக்கப்பட்டவர்.

## பிரார் குடும்பம்
- ஜஸ்விந்தர் சிங் பிரார் ,  பெருநிறுவனங்களுக்கான முன்னாள் அமைச்சர்:
- பல்கார் சிங் பிரார் ,  மூத்த நகர திட்டமிடுபவர், பஞ்சாப். (ஜஸ்விந்தர் எஸ் பிராரின் மகன்)
- மந்தர் சிங் பிரார் , ச.ம.உ, முதன்மை நாடாளுமன்ற செயலாளர் பஞ்சாப் எஸ்ஏடி (பாதல்) (ஜஸ்விந்தர் எஸ் பிரார் மகன்)
- பரம்ஜித் கவுர் தில்லான் ,  முனிசிபல் கார்ப்பரேஷன் தலைவர், எஸ்ஏடி (பாதல்) (ஜஸ்விந்தர் எஸ் பிரார் மகள்)
- குல்தர் சிங் பிரார் , தலைவர் சுவல்பரிஷ்டு, ஃபரித்கோட் (ஜஸ்விந்தர் சிங் பிரார் மகன்)

## சிங்லா குடும்பம்
- சான்ட் ராம் சிங்லா , முன்னாள் நாடாளுமன்ற உறுப்பினர்.
  - விஜய் இந்தர் சிங்லா , தற்போதைய நா.ம.உ

## சின்னா குடும்பம்
- அச்சார் சிங் சின்னா ( விடுதலைப் போராட்ட வீரர் ), ( புரட்சிகர ),  இந்திய கம்யூனிஸ்ட் கட்சி முன்னாள் தலைவர் பஞ்சாப்.
- ஜக்பீர் சிங் சின்னானா (தோழர் அச்சார் சிங் சின்னாவின் மருமகன் ) இந்திய தேசிய காங்கிரஸ் உறுப்பினர், மற்றும் விடுதலைப் போராட்ட வீரர்.
# பெஜவாடா வில்சன்


**பெஜவாடா வில்சன்**, ( Bezwada Wilson பிறப்பு: 1966) இந்தியாவின், கர்நாடக மாநிலம், கோலார் மாவட்டத்தில் கழிப்பிடங்களை துப்புரவு செய்யும் *ரசேல் பெஜவாடா* - *ஜேகோப்* இணையருக்கு மூன்றாம் மகவாகப் பிறந்தவர்.  
அரசியல் அறிவியல் பட்டம் பெற்ற வில்சன், பின்னர் மனிதக் கழிவை மனிதனே அகற்றும் முறைக்கு எதிராக தொடர்ந்து போராடியதன் விளைவாக, தற்போது இம்முறை இந்திய அளவில் மனிதக் கழிவை மனிதன் அகற்றும் முறை நிறுத்தப்பட்டுள்ளது.  

## சமுதாயப் பணி
மனிதக் கழிவை அகற்றும் குழந்தைகளுக்கு கல்வி கற்க வைத்தார்.  
மனித கழிவை மனிதனே அள்ளுவதை எதிர்த்துப் போராடினார். 1993ம் ஆண்டில் மனிதக் கழிவை மனிதனே அகற்றுவதை தடுக்கும் சட்டத்தை இந்திய அரசு இயற்றியது.  

இதன் பிறகும் மனிதக் கழிவை மனிதர்கள் அகற்றுவதை புகைப்படங்கள் எடுத்து மாநில, மத்திய அரசுகளுக்கு அனுப்பியும், ஊடகங்களிலும் வெளிப்படுத்தினார்.  
மனிதக் கழிவை மனிதனே அகற்றும் நிலையை ஒழிக்கும் தொடர் பிரசாரத்தில் ஈடுபட்டார். பின்னர் ஆந்திராவிலும் மனிதக் கழிவை மனிதனே அகற்றும் செயலுக்கு எதிராக போராடினார்.  

2003இல் வில்சன், மனிதக் கழிவை மனிதன் அகற்றுவதை தடுக்க, உச்ச நீதிமன்றத்தில் பொது நல வழக்கு தொடர்ந்தார். இதைத் தொடர்ந்து 2010இல் மனிதக் கழிவை மனிதனே அகற்றும் சட்டம் நடைமுறைக்கு வந்தது. 2010ஆம் ஆண்டில் **மனிதக் கழிவை மனிதனே அகற்றுவது தேசிய அவமானம்** என அறிவிக்குமாறு இந்திய அரசை வற்புறுத்தினார்.  
இவரது தொடர் போராட்டத்தின் விளைவாக இன்று இந்தியாவில் மனிதக் கழிவை மனிதன் அள்ளும் முறை ஒழிக்கப்பட்டுள்ளது.  

## விருதுகளும் பாராட்டுகளும்
- மனிதக் கழிவை மனிதனே அள்ளுவதற்கு எதிரான மனித உரிமைகளை காக்கும் இயக்கமான *சஃபை ஊழியர்கள் இயக்கத்தின்* (Safai Karmachari Andolan (SKA) தேசியத் தலைவராகவும், செயற்பாட்டாளராகவும் செயல்படுகிறார். மேலும் இவரது மனித உரிமைகளை காக்கும் போராட்டத்தைப் பாராட்டி, *அசோகா அறக்கட்டளை* , (Ashoka Foundation) தனது அறக்கட்டளையின் மூத்த உறுப்பினராக இணைத்துக் கொண்டுள்ளது.
- ஒடுக்கப்பட்ட மக்களின் விழிப்புணர்வுக்காகப் போராடிய பெஜவாடா வில்சன் 27 சூலை 2016 அன்று ரமோன் மக்சேசே விருது வழங்கப்பட்டுக் கௌரவிக்கப்பட்டார்.
.
# சூட்டுக்கோல் மாயாண்டி சுவாமிகள்

**சூட்டுக்கோல் மாயாண்டி சுவாமிகள்** என்பவர் சிவகங்கை மாவட்டம் கட்டிகுளத்தில் வாழ்ந்த சித்தராவார். இவர் அங்கு வாழ்ந்த ராமலிங்க சாமிகளின் சீடராக இருந்தவர். ராமலிங்க சாமிகளிடம் இருந்த சூட்டுக்கோல், அவரது காலத்திற்கு பிறகு மாயாண்டி சாமிகளிடம் இருந்தது. தற்போது இந்த சூட்டுக்கோல் மாயாண்டி சாமிகள் சமாதியில் உள்ளது. அந்தக் கோலால் நல்லவர்களுக்கு நன்மையும், தீயவர்களுக்கு தண்டனையும் உண்டாகும் என்பது நம்பிக்கையாகும்.  

கட்டிக்குளத்தில் குப்பமுத்து வேளார் - கூத்தாயி அம்மாள் தம்பதியினருக்கு காளயுத்தி வருடம் ஆடி மாதம் பூராட நட்சத்திரத்தில் மாயாண்டி பிறந்தார். இளவயதிலேயே இறையருள் பெற்றார்.  

பள்ளிக் கல்வியைக் கற்றார். இடையே சித்து வேலைகளால் மக்களிடேயே பிரபலாக இருந்தார், பெற்றோர் இவரை புளியங்குடி கிராமத்தினைச் சேர்ந்த மீனாட்சி எனும் பெண்மணிக்கு திருமணம் செய்துவைத்தனர்,. ஒரு மகனையும், மகளையும் பெற்றார், பழநி யாத்திரைக்காக மனைவியின் நகையை விற்று அங்கு சென்றார். ராமேஸ்வரம் செல்லும் சாதுக்களுக்கும் உணவளித்தார்.  

1930 ம் ஆண்டு புரட்டாசி மாதம் 11ம் நாள் சமாதியடைந்தார்.  

மதுரை<nowiki/>யைச் சேர்ந்த செல்வந்தரான கருப்பணக்கோனாரின் மகன் இருளப்பக்கோனார் என்பவர் திருப்பரங்குன்றம் அருகே மாயாண்டி சுவாமிகளுக்கு கோவில் கட்டினார்.இவரது சந்ததிகள் இன்றளவும் இந்த கோவிலை பாதுகாத்து வருகின்றனர்.  

## ஆதாரங்கள்
# சித்காரா பல்கலைக்கழகம், ராஜ்புரா


**சித்காரா பல்கலைக்கழகம்** (*Chitkara University*) (*பஞ்சாபி: ਚਿੱਤਕਾਰਾ ਯੂਨੀਵਰਸਿਟੀ*) எனும் இந்த தனியார் பல்கலைக்கழகம், இந்திய பஞ்சாப் மாகாணத்திலுள்ள பட்டியாலா மாவட்டத்தின் ராஜ்புரா என்னுமிடத்தில் அமைந்துள்ளது. சண்டிகர் - பட்டியாலா தேசிய நெடுஞ்சாலையில் (*NH 64*) சண்டிகரிலிருந்து சுமார் 30 கிலோமீட்டர் தொலைவில் நிறுவப்பட்டுள்ள இப்பல்கலைக்கழகம், 2010-ம் ஆண்டு, "சித்காரா கல்வி அறக்கட்டளையின்" கீழ் நிறுவப்பட்டதாகும்.  

## சான்றாதாரங்கள்
# ஒளியூடுருவு தோற்படலம்



**ஓளியூடுருவு தோற்படலம்** (stratum lucidum) என்பது இறந்த அல்லது உயிர்ப்பில்லாது காய்ந்து இருக்கும் ஒளியூடுருவு தன்மைகொண்ட தோலணுக்களால் ஆன படலம். இது மாந்தர்களின் உள்ளங்கை, உள்ளங்கால்களில் காணப்படும் தோற்பகுதி. நுண்ணோக்கியால் காணும்பொழுது ஒளியூடுருவும் தன்மை அறியப்பட்டதால் இப்பெயர் பெற்றது. உள்ளங்கை, உள்ளங்கால் போன்ற தடித்த தோலின் மேலிருக்கும் பகுதியில்தான் இந்தப் படலத்தை நுண்ணோக்கியால் காணமுடிகின்றது.  

கெரட்டினணுக்களால் (keratinocytes) ஆன மேற்தோல் குருணையணுப் படலத்துக்கும் (stratum granulosum) கெட்டி மேற்தோல் படலத்துக்கும் (stratum corneum) இடையே மூன்றுமுதல் ஐந்து வரையிலான படலங்களாக, இறந்துபட்ட தட்டையான படலங்களாக இந்த ஒளியூடுருவு படல அடை கெரட்டின் அணுக்களால் ஆனதாக உள்ளது இந்த ஒளியூடுருவு படலத்தின் கெரட்டின் தோலணுக்கள் தனித்த எல்லைகள் கொண்டிராமல் கெரட்டின் அணுக்குகளுக்கு இடைப்பட்ட ஒருவகையான எலைடின் (eleidin) என்னும் அணுவிடைப் புரதப்பொருளால் நிரப்பப்பெற்றுள்ளது.  

## அடிக்குறிப்புகளும் மேற்கோள்களும்
# சடையாச்சி அம்மையார்



**சடையாச்சி அம்மை** என்பவர் திருவண்ணாமலையில் வாழ்ந்து சமாதியடைந்த சித்தராவார்.  

## வரலாறு
இவரது இயற்பெயர் சண்முகத்தம்மாள். ராஜபாளையம் ஊரைச் சேர்ந்த இவர், திருவண்ணாமலைக்கு 40 வயதில் வந்தார். இல்லறவாழ்க்கையை துறந்து திருவண்ணாமலையில் முலைப்பால் தீர்த்தம், பலாமரத்தடி குகை போன்றவற்றில் வாழ்ந்தார்.  

### சிவத்தொண்டு
அண்ணாமலையாருக்கு தும்பைப் பூவால் மாலை செய்து தினமும் சாற்றிவந்தார். தும்பைப்பூ சிவனுக்குப் பிரியமானது என்று எடுத்துரைப்பார்.  

### மகிமை
அம்மை ஐந்து நாட்களாய் கோயிலுக்கு வராமல் இருந்தார். அர்ச்சகர் கனவில் வந்த சிவபெருமான் குளத்தில் நீருக்குள் அவர் இருப்பதை தெரிவித்தார். பின்பு அர்ச்சகர் குளத்து படிகட்டின் அடியில் மாட்டியிருந்த அம்மையை விடுவித்துள்ளார். ஐந்துநாட்கள் நீரில் படுத்த நிலையில் தியானம் செய்துள்ளார் அம்மை.  

இவரது சடை பதினாறு அடி நீளமும், ஒரு அடி அகலமும் கொண்டிருந்தது. இதனால் சடையாச்சி அம்மையார் என்று பெயர் பெற்றார்.  

## ஆதாரங்கள்
# சப்தகந்த அடியார்

**சப்தகந்த அடியார்** என்பவர் திருவண்ணாமலையில் வாழ்ந்த சித்தராவார். இவர் திருவண்ணாமலையை ஏழு முறை கிரிவலம் வருவதும், மாதத்தில் ஏழு நாட்கள் மட்டுமே உணவு உட்கொள்வதுமென இருந்துள்ளார். ஏழு நாட்கள் தவிற பிற நாட்களில் உண்ணா நோம்பு இருந்துள்ளார்.  

இவரது உடலில் ஒருவித நறுமணம் வீசுமெனவும், இவரது தலைமுடி தங்க இழைபோல் இருக்குமெனவும் நம்பப்படுகிறது. இவரது தலைமுடிகள் உதிர்ந்த இடங்களில் ஏழு சிவலிங்கள் தோன்றியதாகவும், அந்த லிங்கங்கள் சப்தகந்த லிங்கங்கள் எனவும் அழைக்கப்பட்டன. தலைமுடி உதிரும் இடங்களில் இறைவனே தோன்றி முதல் கந்தம் முற்றியது. இரண்டாம் கந்தம் முற்றியது என கூறுவாராம்.  

## ஆதாரங்கள்
# வுட்ரோஸ் நடவடிக்கை

**வுட்ரோஸ் நடவடிக்கை** (*Operation Woodrose*) என்பது இந்தியாவின் பஞ்சாப் மாநிலத்தில் புளூஸ்டார் நடவடிக்கையைத் தொடர்ந்த மாதங்களில் "பரவலாகக் கிளர்ச்சி வெடிக்காமல் தடுக்கும்" பொருட்டு இந்திரா காந்தி தலைமையிலான இந்திய அரசால் மேற்கொள்ளப்பட்ட இராணுவ நடவடிக்கையாகும். நாட்டின் மிகப்பெரிய சீக்கிய அரசியல் கட்சியான அகாலி தளத்தின் அனைத்து உறுப்பினர்களையும் கைது செய்ததோடு, மாணவர் அமைப்பான அனைத்து இந்திய சீக்கிய மாணவர் சங்கத்தையும் தடை செய்தது. மேலும், கிராமப்புறங்களில் இந்திய இராணுவம் மேற்கொண்ட அதிரடி நடவடிக்கைகளில் ஆயிரக் கணக்கான சீக்கியர்கள், பெரும்பாலும் இளைஞர்கள், விசாரணைக்கென காவலில் எடுக்கப்பட்டு, கடும் வதைக்கு ஆளாக்கப்பட்டனர். இந்நடவடிக்கைக்குப் பின், ஒரு சிறுபான்மை சமூகத்தை ஒடுக்கும் பொருட்டு "கொடுமையான சட்டதிட்டங்களை" மத்திய அரசு கையாண்டதாகக் கடுமையாக விமரிசிக்கப்பட்டது.  

நடவடிக்கையின்போது அப்பாவி குடிமக்கள் எனக் கருதப்படுவோர் உட்பட ஆயிரக் கணக்கான சீக்கிய இளைஞர்கள் சுற்றிவளைக்கப்பட்டனர். இச்செயல் மாநிலத்தில் சீக்கிய இளைஞர்களை அடியோடு களையும் நோக்கத்தில் மேற்கொள்ளப்பட்டதாகக் கருதப்படுகிறது. இந்தர்ஜீத் சிங் ஜைஜீ வெளியிட்டக் கணக்கீட்டின்படி இந்தக் காலகட்டத்தில் நிகழ்த்தப்பட்ட இராணுவ நடவடிக்கைகளின் விளைவாக ஏறத்தாழ பத்து இலட்சம் பேர் காணாமல் போனதாகவோ கொல்லப்பட்டதாகவோ அறிவிக்கப்பட்டது. கூட்டுப் புலனாய்வு குழுவினைச் சேர்ந்த சங்கத் சிங் கூற்றுபடி, நடவடிக்கை தொடங்கிய முதல் நான்கு முதல் ஆறு வாரங்களுக்குள் கிட்டத்தட்ட பத்து இலட்சம் இளைஞர்கள் காவலில் வைக்கப்பட்டனர், மேலும் அதிலும் பலரைப் பற்றிய தகவல் அறியப்படவில்லை. அவர் மேலும் இருபதாயிரம் இளைஞர்கள் பாக்கித்தானுக்குச் சென்றதாகவும் குறிப்பிடுகிறார்.  

இந்நடவடிக்கையைச் சட்டப்பூர்வமாக்க வேண்டி, பஞ்சாப் மற்றும் சண்டிகர் மாநிலங்களை 'கலவரப் பகுதிகள்' என இந்திய அரசு *பஞ்சாப் மற்றும் சண்டிகர் கலவரப் பகுதிச் சட்டம் 1983* ஐ இயற்றி அறிவித்தது. அதோடு *இராணுவப் படை (பஞ்சாப் மற்றும் சண்டிகர்) சட்டம் 1983* இயற்றியதன்மூலம் இராணுவத்திற்குப் பொதுமக்கள் எவரையும் காவலில் எடுக்கவும் கைது செய்யவும் வகை செய்யும் அதிகாரத்தை வழங்கியது. இச்சட்டம் பணி ஆணை பெற்ற, பெறாத மற்றும் பிடியாணை பெற்ற அனைத்து அதிகாரிகளுக்கும், "பொது ஒழுங்கைக் காக்கும் பொருட்டு போதுமானதாகத் தான் கருதியவளவு எச்சரித்தப் பின்பு உயிர்ச்சேதம் விளைவிக்கும் அளவிற்குச் சுடவோ, வேறு எந்த வன்மையான முறையினைக் கையாளவோ" அதிகாரம் வழங்கியது. மேற்கூறிய அதிகாரிகள் "பிடியியல் குற்றம் புரிந்தவரையோ அல்லது அத்தகைய குற்றம் புரிந்திருக்கக் கூடும் என்பதற்கான நியாயமான சந்தேகத்திற்கு உள்ளானவரையோ பிடியாணை இன்றி கைது செய்யலாம்" என்றும் இச்சட்டம் அனுமதித்தது.  

தீவிரவாதிகளென சந்தேகிக்கப்படுவோரை விசாரித்து தண்டனை வழங்க, *தீவிரவாதத்தால் பாதிக்கப்பட்ட பகுதிகள் (சிறப்பு நீதிமன்றங்கள்) சட்டம் 1984* இன் கீழ் விரைவு நீதிமன்றங்கள் நிறுவப்பட்டன.  

பஞ்சாப் காவல்துறை தலைவரான கே.பி.எஸ்.கில் இச்செயல்பாடுகள் "உள்நாட்டுக் கலவரத்தில் இராணுவத்தின் தலையீட்டால் நேரும் பழம் குறைகளால் பாதிக்கப்பட்டுள்ளன" என்றும் இந்திய இராணுவம் "குருட்டுத்தனமாக" நடந்து கொண்டதாகவும் கூறினார்.  

ஆட்கள் மற்றும் ஆயுதக் கடத்தல்களைத் தடுக்கும் பொருட்டு பாக்கித்தான் எல்லையை அடைக்கும் பொறுப்பில் நியமிக்கப்பட்ட படைத்தலைவர் ஜம்வால், பஞ்சாப் மாநிலத்தில் இருக்கும் தீவிரவாதிகளை ஒடுக்குமாறு உத்தரவு பெற்ற படைத்தலைவர் ஆர்.எஸ். தயால் ஆகியோரது மேற்பார்வையில் இராணுவ நடவடிக்கைகள் மேற்கொள்ளப்பட்டது.  

## சான்றாதாரங்கள்
# கைத்தல்



**கைத்தல்** (*Kaithal*, ) இந்திய மாநிலம் அரியானாவில் கைத்தல் மாவட்டத்தில் உள்ள நகரமும் நகரமன்றமும் ஆகும். கைத்தல் முன்னதாக கர்னால் மாவட்டதின் அங்கமாகவும் பின்னர் குருட்சேத்திரா மாவட்டத்திலும் இருந்தது. நவம்பர் 1, 1989இல் இது கைத்தல் மாவட்டத்தின் தலைநகரமாயிற்று. பஞ்சாபின் பட்டியாலா, குருச்சேத்திரம், ஜிந்து மற்றும் கர்னாலுடன் பொது எல்லையைக் கொண்டுள்ளது. கைத்தல் மாவட்டம் அரியானாவின் வடமேற்கு பகுதியில் அமைந்துள்ளது. இதன் வடமேற்கு எல்லை குக்லா-சீக்கா பஞ்சாப் மாநிலத்துடன் இணைந்துள்ளது.  
## புவியியல்
கைத்தல் ஆள்கூறுகளில் அமைந்துள்ளது. இதன் சராசரி உயரம் 220 மீட்டர்கள் (721 அடி) ஆகும்.  
## தொன்மவியல்/வரலாற்றுக்கு முந்தையக் காலம்

பல்லாண்டுகளாக, இது **கபிஸ்தலம்** என அறியப்பட்டு வந்துள்ளது. இதன் பொருள் "*கபியின்* இடம்" என்பதாகும்; கபி என்பது அனுமனின் மற்றொரு பெயராகும். இதனை மகாபாரதத்தின் பாண்டவப் பேரரசர், தருமன் நிறுவியதாக கருதப்படுகின்றது. அனுமனுடன் தொடர்புடையதாக கருதப்படும் இங்கு அனுமனின் தாய் அஞ்சனைக்கு கோயில் உள்ளது. எனவே இதுவே அனுமனின் பிறப்பிடம் என உள்ளூர்வாசிகளால் நம்பப்படுகின்றது.  

வாமன புராணத்தில் இங்குள்ள விருத்தகேதார கோயில் குறிப்பிடப்பட்டுள்ளது.  
குருச்சேத்திராவைச் சுற்றியுள்ள 48 கோயில்களுக்கு சமயப் பயணம் மேற்கொள்கையில் பல கோயில்கள் உள்ள கைத்தல் முதன்மையான ஒன்றாகும்.  
## மக்கள்தொகையியல்

2011ஆம் ஆண்டு இந்திய கணக்கெடுப்பின்படி, கைத்தலின் மொத்த மக்கள்தொகை 9,45,631. பாலின விகிதம் 887 (F/M). ஆறு அகவைக்கு குறைவானோர் மக்கள்தொகையில் 11.5% ஆகும். படிப்பறிவு 80.76%; ஆண்கள் படிப்பறிவு 87.65%, பெண்கள் படிப்பறிவு 73.07%. பஞ்சாபியும் இந்தியும் முதன்மை மொழிகளாகும்.  
கைத்தல் மாவட்டத்தில் 277 சிற்றூர்களும் 253 பஞ்சாயத்துக்களும் உள்ளன.
# உலக இயற்கை வளம் பாதுகாப்பு நாள்

**உலக இயற்கை வளம் பாதுகாப்பு நாள்** (*World Nature Conservation Day*) ஒவ்வோர் ஆண்டும் சூலை 28 ஆம் நாள் கொண்டாடப்படுகிறது.  

உலகிலுள்ள இயற்கை வளங்களைப் பாதுகாப்பதற்காக பன்னாட்டு இயற்கைப் பாதுகாப்பு சங்கம் 1948ஆம் ஆண்டில் தொடங்கப்பட்டது. உலகத்தில் ஏற்பட்டிருக்கும் சூழல் பிரச்சினைகளுக்குத் தீர்வு காணவும், அதனால் ஏற்படும் சவால்களை உலகம் எதிர்கொள்ள வேண்டி இருக்கிறது. ஆகவே இயற்கையை நாம் பாதுகாத்தால், இயற்கை நம்மைப் பாதுகாக்கும் என்கிற நோக்கில் இந்நாள் கொண்டாடப்படுகிறது.
# டிஏவி பொறியியல் மற்றும் தொழில்நுட்ப நிறுவனம்



**டிஏவி பொறியியல் மற்றும் தொழில்நுட்ப நிறுவனம்** (*DAV Institute of Engineering & Technology (DAVIET*) (*பஞ்சாபி: ਡੀ.ਏ.ਵੀ ਇੰਜੀਨੀਅਰਿੰਗ ਅਤੇ ਤਕਨੀਕੀ ਸੰਸਥਾ*) எனும் இந்த தனியார் உயரடுக்கு தொழில்நுட்ப நிறுவனம், இந்திய பஞ்சாப் மாகாணத்திலுள்ள ஜலந்தர் மாநகரத்தில் அமைந்துள்ளது. இளங்கலை, முதுகலை மற்றும் முனைவர் படிப்புகள் வழங்கிவரும் இப்பொறியியல் நிறுவனம், 2001-ம் ஆண்டு, "தயானந்த ஆங்கிலோ-வேத கல்லூரி அறக்கட்டளை" மற்றும் மேலாண்மை சமூகத்தால் சுமார் 18 ஏக்கர் பரபளவில் நிறுவப்பட்டுள்ளது.  

## சான்றாதாரங்கள்
# டிஏவி பல்கலைக்கழகம், ஜலந்தர்


**டிஏவி பல்கலைக்கழகம்** (*DAV University (DAVU*) எனும் இந்த தனியார் பல்கலைக்கழகம், இந்திய பஞ்சாப் மாகாணத்திலுள்ள ஜலந்தர் அருகிலுள்ள சர்மத்பூர் கிராமம் எனும் பகுதியின் தேசிய நெடுஞ்சாலையில் (என்.எச் 44), அமைந்துள்ளது. விவசாய பீடங்களின் தாயகமாக உள்ள இப்பல்கலைக்கழகம், இந்திய இளைஞர்களிடையே தொழில் வளம் பெருக்கும் நோக்கில் 2013-ம் ஆண்டு, டிஏவி அறக்கட்டளையின் கீழ் நிறுவப்பட்டது. நாடுமுழுவதும் 780 கல்வி நிறுவனங்களை நிர்வகிக்கும் டிஏவி பல்கலைக்கழகம், அறிவியல், பொறியியல், வணிகவியல், மேலாண்மை, மொழியியல், உடற்கல்வி மற்றும் ஊடக & நிறை தொடர்பு போன்ற பாடப்பிரிவுகளை ஏற்படுத்தி இயங்கிவருகிறது.  

## சான்றாதாரங்கள்